Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: hírközlésrõl szóló 2003. évi C. törvény (továbbiakban Eht.) adatvédelmi jellegû elõírásait. A vizsgálat mindhárom hazai
Paragraph Index: 614

(8) bekezdésében foglalt azon rendelkezés, amelynek értelmében „ha az érintett fizikai cselekvõképtelensége folytán nem képes hozzájárulását adni adatai kezeléséhez, akkor a saját vagy más személy létfontosságú érdekeinek védelméhez, valamint katasztrófa- vagy szükséghelyzet elhárításához vagy megelõzéséhez szükséges mértékben sor kerülhet személyes adatainak, beleértve különleges adatait is, kezelésére”. A rendelkezés gyakorlati alkalmazását nehezíti, hogy a cselekvõképtelenség az esetek nagy részében csak feltételezett. Az adatvédelmi biztos állásfoglalásának kialakításakor tekintettel volt – az Avtv., az Eht., az Rtv., valamint a személy- és tárgykörözésrõl szóló törvény szabályain túl – a kérdés gyakorlati jelentõségére is. Az állásfoglalásban a biztos kifejtette: amikor a cselekvõképtelenség valószínûsíthetõ, az adatokat a szolgáltató továbbíthatja. Nincs azonban iránymutatás arra vonatkozóan, hogy mikor lehet a cselekvõképtelenséget feltételezni, vagyis minden esetben egyedileg kell azt elbírálni. Az állásfoglalás teljes terjedelemben a Mellékletekben olvasható. (1321/K/2004) A fentihez hasonló jogértelmezési kérdést intézett az adatvédelmi biztoshoz az egyik hazai mobilszolgáltató, melyben azzal kapcsolatban kérte a biztos állásfoglalását, hogy a nyomozó hatóságok, bíróságok számára továbbított adatokat, valamint az adatok kiadásának az alapjául szolgáló hatósági megkereséseket a mobilszolgáltatók (elektronikus hírközlési szolgáltatók) mennyi ideig kötelesek megõrizni annak érdekében, hogy igazolni tudják az adattovábbítás tör- 2005/87/II. szám vényességét. E kérdés gyakorlati jelentõségét az adja, hogy az Avtv. úgy teszi az adatkezelõ kötelességévé azt, hogy az érintettet kérésére tájékoztatni kell az adatok továbbításáról, hogy annak idõhatárt nem állít. Nyilvánvaló ugyanakkor, hogy az érintett érdekeit sem szolgálja az, ha az adatkezelõ korlátozás nélkül õrzi az adatszolgáltatások dokumentációját. Az Avtv. és az Eht. értelmezése alapján az adatvédelmi biztos úgy foglalt állást, hogy a szolgáltatók az adatátadási nyilvántartásban szereplõ adatokat az adatátadást követõ 5 évig kötelesek megõrizni. Az állásfoglalás a Mellékletekben olvasható. (1322/K/2004) Számos panasz érkezett az adatvédelmi biztoshoz, melyben az állampolgárok a Matáv Rt. telefonos adategyeztetését kifogásolták. A telefontársaság országos adategyeztetõ kampányt indított, melynek a keretében a telefonos ügyintézõ munkatársak az ügyfeleket felhívták, és bizonyos – törvény alapján kezelhetõ – adatokat kértek tõlük (lakcím, anyja neve, születési hely és idõ). Az utóbbi idõben elszaporodó telefonos visszaélések az ügyfeleket a telefonon bejelentkezõ operátorokkal szemben bizalmatlanná tették. A beérkezett panaszokban az ügyfelek kifogásolták, hogy telefonon keresztül nem megoldott a hívó operátor azonosítása, az ügyfelek nem tudják biztosan megállapítani, hogy valóban a telefontársaság munkatársával vagy csak a társaság nevével viszszaélõ személlyel van dolguk. A panaszosok kifogásolták azt is, hogy az adategyeztetõ kampánnyal párhuzamosan a társaság egy telefonos nyereményakciót is szervezett, amelyben a részvételt bizonyos személyes adatok megadásához kötötte a szolgáltató. A kampányban megkeresett elõfizetõk számára nem volt világos, hogy az adataikat jogszabály szerint kötelesek-e megadni, vagy a hozzájárulástól függ a szolgáltató adatkezelése. A telefontársaság az adatvédelmi biztos megkeresését követõen arról tájékoztatta a biztost, hogy az operátorok azonosításával összefüggésben az eljárásukat felülvizsgálták. Ennek keretében a hívást bonyolító operátoruk az ügyfélszám utolsó három számjegyének a beolvasásával bizonyítja a szolgáltatói minõségét. Az ügyfélszám tipikusan olyan információ, amelyet kizárólag az elõfizetõ és a távközlési szolgáltató ismerhet. Amennyiben az ügyfélnek további kétségei maradnak a hívó kilétére vonatkozóan, a szolgáltató az ügyféllel további, a nyilvántartásából kinyerhetõ olyan adatokat is közöl, amelyeknek az ismerete a hívó szolgáltatói minõségét igazolja (mûszaki adatok, esetleges korábbi áthelyezési igények, választott díjcsomagok stb.). A társaság vonatkozó belsõ és külsõ kommunikációs anyagainak az áttanulmányozását követõen megállapítást nyert, hogy a szolgáltató az adatkérés jogcímét világosan megjelölte mind az adategyeztetõ kampány, mind a telefonos nyereményakció során elkért adatok vonatkozásában. A kommunikációs anyagokból az is kiderült, hogy az akcióban történõ részvétel esetében az adatkezelésre csak az elõfizetõ önkéntes hozzájárulása alapján kerül sor. Az elõfizetõk részérõl tapasztalt bizonytalanság valószínûleg ezen anyagok ismeretének a hiányára vezethetõ vissza. (807/A/2004, 885/A/2004, 1053/A/2004, 1080/A/2004, 1217/A/2004) A fentieken túl több, igen életszerû problémával fordultak az Adatvédelmi Biztos Irodájához. Egy esetben a beadványozó azzal kapcsolatban kérte a biztos állásfoglalását , hogy az sms-t a szolgáltatók jogszerûen mennyi ideig tárolhatják. Sok esetben egy elküldött sms egy bírósági eljárás során kiemelt jelentõséget kaphat, amennyiben vagy maga az sms elküldésének a ténye, vagy a küldés bizonyos körülményei valamely kérdés eldöntésében bizonyító erõvel rendelkeznek. Jogi megközelítésben mindenekelõtt különbséget kellett tenni az sms elküldésével kapcsolatos mûszaki, illetve számlázási adatok (küldõ és címzett elõfizetõi száma, a küldés ideje, stb.), és az sms tartalma között. Az Eht. 155. § (3) bekezdése értelmében a szolgáltató a továbbított közlések tartalmát csak olyan mértékben ismerheti meg és tárolhatja, amely a szolgáltatás nyújtásához mûszakilag elengedhetetlenül szükséges. A hivatkozott jogszabályhely alapján tehát magának a közlésnek a tárolására csak addig van lehetõség, amíg az a szolgáltatás teljesítéséhez szükséges. Az idõtartam tekintetében a törvény közelebbi eligazítást nem tartalmaz, tekintettel arra, hogy az elektronikus hírközlés ennél nagyobb mélységû szabályozását a gyorsan változó technológiai háttér nem teszi lehetõvé. Más a helyzet akkor, ha nem magát az sms-t, hanem az azzal összefüggõ egyéb adatokat vizsgáljuk (pédául adott telefonról küldtek-e sms-t, és ha igen, mikor és milyen számra , stb.). Ezen adatok az Eht. 157. § (3) bekezdése szerint az elõfizetõi szerzõdésbõl eredõ igények elévüléséig kezelhetõk, kivéve, ha más törvény az adatkezelésre eltérõ határidõt ír elõ. A szolgáltató ezeket az adatokat – melyeket a rendszerében keletkezett fájlok tárolnak – az azok alapján kiállított számlára vonatkozó elévülést követõ 1 év után, 30 napon belül törölni köteles (ez alapesetben, ha az elévülést semmi sem szakítja meg, 25 hónap). Fontos hangsúlyozni, hogy ebbõl az adatbázisból a továbbított közlés tartalma nem ismerhetõ meg. Ettõl eltérõ idõtartamot állapít meg az Eht. 157. § (7) bekezdése, mely szerint az adatokat a nemzetbiztonság, a honvédelem és a közbiztonság védelme, a közvádas bûncselekmények, valamint az elektronikus hírközlési rendszer jogosulatlan vagy jogsértõ felhasználásának üldözése céljából az arra hatáskörrel rendelkezõ nemzetbiztonsági szerveknek, nyomozó hatóságoknak, az ügyésznek, valamint a bíróságnak történõ adatátadás teljesítése céljából a szolgáltatók kötelesek a keletkezéstõl számított három évig megõrizni. 2005/87/II. szám Összefoglalva megállapítható, hogy a közlést (magát az sms tartalmát) a szolgáltatók csak a szolgáltatás teljesítésének idõtartamáig kezelhetik (tárolhatják), ezt követõen minden, a rendszerükbõl továbbított üzenet törölni kell. Eltérõ a helyzet jogi megítélése az adott sms szolgáltatás küldésének és díjazásának a körülményeit illetõen, az ezzel kapcsolatos adatokat a díjak beszedése és az elõfizetõi szerzõdés figyelemmel kísérése céljából az sms küldésétõl számított minimum25 hónapig, a fent hivatkozott hatóságok részére történõ esetleges adatátadás céljából 3 évig tárolhatják a szolgáltatók. (966/K/2004) Posta 2004-ben mind a beadványok száma, mind pedig az ügyek tárgyi súlya indokolja, hogy a postai szolgáltatók adatkezelésével külön fejezetben foglalkozzunk. Postai szolgáltatást ugyan számos piaci szereplõ nyújt Magyarországon, a beadványok alapján, illetve a hivatalból indított vizsgálatok kizárólag az egyetemes postai szolgáltatást nyújtó Magyar Posta Részvénytársasággal álltak kapcsolatban. Az Országgyûlés Informatikai és távközlési bizottságának 2004. május 5-i ülése után hivatalból indított vizsgálatot az adatvédelmi biztos annak megállapítására, hogy a Posta Országos Logisztikai Központjában (továbbiakban: OLK) a küldemények válogatása során sérül-e a személyes adatok védelméhez való jog. A vizsgálat legfontosabb megállapításai a következõk voltak: az OLK által alkalmazott technológia elektronikus felvételt készít a küldemények elsõ oldalának egészérõl. Ez a kép, valamint a rajta látható adatok – amelyek természetes személy feladó vagy címzett esetén személyes adatnak minõsülnek – törlõdnek a rendszerbõl, amennyiben a feltüntetett irányítószám és utcanév, illetve házszám egyértelmûen leolvasható. Ha nem olvasható le egyértelmûen, a rendszer átmenetileg tárolja a készített felvételeket, és ezzel együtt a személyes adatokat is. Tekintettel arra, hogy ez a mûvelet az Avtv. fogalom-meghatározása szerint adatkezelésnek minõsül, amelyre a Postát – az érintettek hozzájárulásának hiányában – csak törvény hatalmazhatja fel, a

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes